section_heading: Svojstva
paragraph_text: M35 se sastoji od nekoliko stotina zvijezda, od toga ih je 120 sjajnijih od magnitude +13 raširenih na prostoru širine punog Mjeseca. Udaljenost skupa je između 2700 i 2800 svjetlosnih godina. Njegov prividni promjer odgovara stvarnim dimenzijama od 24 svjetlosne godine. Starost skupa je oko 100 milijuna godina. Skup sadrži nekolicinu zvijezda u naprednijem evolucijskom stupnju (žute i narančaste divove). Cijeli skup nam prilazi brzinom do 5 km/s.